MFCส่งทาร์เก็ตฟันด์ลุยหุ้น
&nbsp;บลจ.เอ็มเอฟซี ส่งทาร์เก็ตฟันด์ลุยหุ้นไทยต่อ ตั้งเป้า 10% ใน 10 เดือน ทยอยคืนเงินรอบละ 5%
11 ต.ค. 2555

บลจ.เอ็มเอฟซี ส่งทาร์เก็ตฟันด์ลุยหุ้นไทยต่อ ตั้งเป้า 10% ใน 10 เดือน ทยอยคืนเงินรอบละ 5%
น.ส.ประภา ปูรณโชติ กรรมการผู้จัดการ บริษัทหลักทรัพย์จัดการกองทุน (บลจ.) เอ็มเอฟซี เปิดเผยว่า เอ็มเอฟซีเสนอขายกองทุนเปิดเอ็มเอฟซี สปอท 55 (SPOT55) ตั้งแต่วันที่ 11-19 ต.ค. 2555 เน้นลงทุนหุ้นในประเทศ และตั้งเป้าผลตอบแทน 10% ภายใน 10 เดือน เนื่องจากมองว่าเศรษฐกิจไทยยังแข็งแกร่ง กำไรบริษัทจดทะเบียนมีแนวโน้มเติบโตสูง จะดึงดูดเงินทุนไหลเข้าลงทุนหุ้นไทยอีก
กองทุนมีลักษณะพิเศษ คือ หากมูลค่าทรัพย์สินสุทธิเพิ่มขึ้น 5% หรือกองทุนมีมูลค่าหน่วยลงทุน 10.55 บาทขึ้นไป กองทุนจะรับซื้อคืนหน่วยลงทุนอัตโนมัติในอัตรา 5% ของมูลค่าที่ตราไว้ 10 บาท เพื่อให้ผู้ถือหน่วยลงทุนได้รับคืนผลตอบแทนในอัตรา 5% ก่อน และบริษัทจะบริหารเงินลงทุนเดิม เพื่อให้มูลค่าทรัพย์สินสุทธิเพิ่มขึ้นจนเข้าเงื่อนไขเลิกกองทุนตามเป้าเพื่อรับผลตอบแทนอีก 5%
นอกจากนี้ กองทุนจดทะเบียนเป็นกองทุนผสม ลงทุนได้ทั้งหุ้นและตราสารหนี้ จึงปรับพอร์ตตามสภาวะตลาดได้ทัน และสามารถลงทุนใน SET50 Index Futures
ทั้งนี้ เมื่อวันที่ 5 ต.ค.ที่ผ่านมา กองทุนเปิดเอ็มเอฟซี สปอท 7 ซีรีส์ 8 (SPOT7S8) ก็มอบผลตอบแทนให้ผู้ถือหน่วยลงทุน 7.1% หรือ 10.71 บาทต่อหน่วยลงทุน และล่าสุดกองทุนเปิดเอ็มเอฟซี สปอท 7 ซีรีส์ 7(SPOT7S7) ซึ่งผู้ถือหน่วยลงทุนจะได้รับผลตอบแทน 7% หรือประมาณ 10.70 บาทต่อหน่วย ภายในวันที่ 11 ต.ค.นี้
นายกิตติคุณ ธนรัตนพัฒนกิจ นักวิเคราะห์ข้อมูล บริษัท มอร์นิ่งสตาร์ รีเสิร์ซ (ประเทศไทย) เปิดเผยว่า ในไตรมาส 3 มีกองทุนทริกเกอร์ฟันด์ออกใหม่ 3 กองทุน มูลค่าสินทรัพย์ 600 ล้านบาท ส่วนกองทุนที่ออกขายในไตรมาส 2 ทำผลตอบแทนได้ตามเป้าหมาย m